Utajený osud Jej krása ju preslávila. Prenasleduje ju však osud. - Rileyová, Lucinda 1965-2021; Kočanová, Mária (Bratislava TATRAN, 2025)
Osud nemôžete zmeniť…

Krásna Leah Thompsonová vyrastala v malej yorkshirskej dedinke uprostred slatín. Keď jedného dňa upúta pozornosť rodiny Delanceyovcov, vie, že jej život už nikdy nebude ako predtým. Leah prežije krátke, no nezabudnuteľné leto so synovcom slávnej maliarky Rose Delanceyovej Brettom, ktoré však nečakane ukončí temná udalosť…

Po rokoch si slávny fotograf všimne portrét krásnej Leah v londýnskej galérii a udalosti sa dajú do pohybu. Leah čaká závratná kariéra modelky na mólach po celom svete. Miláno, Londýn, New York sú jej hlavnými stanicami, práca jej umožní vychutnávať si život v luxuse a na spoločenskom výslní. Spozná však aj tienisté stránky modelingu – obťažujú ju paparazzovia, boháči, majitelia módnych domov a je svedkom samovraždy svojej kamarátky, tiež modelky.

Jej minulosť ju však prenasleduje ako temný tieň, záhadne prepletený s tragickým príbehom dvoch mladých súrodencov v Poľsku počas druhej svetovej vojny. Keď hrozí, že sa konečne odhalia tajomstvá dvoch generácií, Leah dostihne zabudnuté proroctvo a ona musí vynaložiť všetky sily, aby porazila osud, ktorý má napísaný vo hviezdach…
Obsahuje profesijné údaje o autorke na záložke prebalu publikácie